Hylobatidae

Os xibóns son Hominoideos da familia Hylobatidae. Historicamente a familia tense clasificado nun só xénero mais agora está clasificada en catro xéneros. Os xibóns habitan trópicos e rexións subtropicais de Sumatra, Borneo e Xava.

Téñense denominado simios menores. Distínguense dos grandes simios (chimpancés, gorilas, orangutáns, bonobos e humanos) en ser máis pequenos, mostrar menor dimorfismo sexual, en non facer niños e en ter características anatómicas que os asemellan máis aos monos ca aos grandes simios. Igual ca outros simios, non teñen rabo.

Os xibóns teñen unha alta capacidade locomotora, de bracear de póla a póla a longas distancias e a altas velocidades (mesmo ata acadar saltos de 15 metros a velocidade de 55 km/h). Chegan a facer saltos de ata 8 metros. Son quen de andar bipedalmente coas súas mans levantadas para manter o equilibrio. Ao contrario que outros Hominoidea, teñen parellas estables.

Dependendo da especie e do seu sexo, a pel dos xibóns cambia de negra, pasa por roxa e chega a un amarelo claro ou branco. É infrecuente ver un xibón totalmente branco de pel.

 Historia evolutiva 
A data da aparición evolutiva dos xéneros é complexa de elucidarMatsudaira K, Ishida T (2010) Phylogenetic relationships and divergence dates of the whole mitochondrial genome sequences among three gibbon genera. Mol. Phylogenet. Evol. A mellor estimación actual pon a Nomascus diverxendo dos outros tres xéneros hai 7 millóns de anos. A nivel de especie, Hylobates pileatus diverxeu de H. lar e H. agilis hai 3.9 millóns de anos, e H. lar e H. agilis separáronse hai 3.3 millóns de anos. Os extintos Bunopithecus sericus foron xibóns ou primates semellantes a xibóns que, até hai nada, se pensaba que estaban máis relacionados cos xibóns hoolock.

 Taxonomía 
A familia está dividida en catro xéneros baseándose no estudo do seu número de cromosomas diploides: Hylobates (44), Hoolock (38), Nomascus (52) e Symphalangus (50).

 Familia Hylobatidae: xibónsWilson, Don; Reeder, DeeAnn, eds (2005). Mammal Species of the World (3ª edición). Baltimore: Johns Hopkins University Press, 2 vols. (2142 pp.). ISBN 978-0-8018-8221-0.Thomas Geissmann. "Gibbon Systematics and Species Identification". Ch.3: "Adopting a Systematic Framework" Consultado o 5 de abril de 2011.
 Xénero Hylobates
 H. lar
 H. l. lar
 H. l. carpenteri
 H. l. entelloides
 H. l. vestitus
 H. l. yunnanensis
 H. albibarbis
 H. agilis
 H. muelleri
 H. m. muelleri
 H. m. abbotti
 H. m. funereus
 H. moloch
 H. m. moloch
 H. m. pongoalsoni
 H. pileatus
 H. klossii
 Xénero xibón Hoolock
 Hoolock hoolock
 Hoolock leuconedys
 Xénero Symphalangus
 S. syndactylus
 Xénero Nomascus
 N. annamensis
 N. concolor
 N. c. concolor
 N. c. lu
 N. c. jingdongensis
 N. c. furvogaster
 N. nasutus
 N. hainanus
 N. leucogenys
 N. siki
 N. gabriellae

 Galería 

 Notas 

Categoría:Primates